# Awan

### De Viquipèdia

Awan fou un regne a la regió de Elam, al sud de Susa. La dinastia d'Awan va regnar des vers el 2500 al 2100 aC i fou contemporània de Sargon I d'Akkad (vers 2334-2279 aC); el seu darrer rei, Puzur-Inshushinak hauria regnat al mateix temps que Urnamu d'Ur (vers 2110-2094 aC). Les fonts sumèries han deixat indicacions de les campanyes militars que ajudant a comprendre la història i geografia d'Elam.

Els reis d'Awan van dominar Elam i la seva dinastia va ser hegemònica fins prop del 2325 aC en que va ser sotmès a tribut per Sargon I d'Akkad. Dels set primers reis no es sap res i són només una llista de reis.

El país es va rebel·lar contra el successor de Sargon, el seu fill Rimush, cap el 2281 aC, sota la direcció del rei Lukhkhishshan, auxiliar pel rei de Warakshe (també revoltat) Sidgau, però la rebel·lió fou sufocada. Els reis vuitè i novè son esmentats (en ordre invers) en les informacions de les campanyes de Sargon i el seu fill Rimush, campanyes que tenien una finalitat econòmica (busca de materials que no hi eren a Sumer) i no pas de conquesta permanent.

El rei d'Akkad Manishtushu (vers 2275-2260 aC) va continuar les lluites al sud de l'Elam arribant a la zona del golf Pèrsic que va creuar per establir una aliança amb les 32 ciutats de la costa d'Aràbia. En temps del rei Naramsin d'Akkad (vers 2260-2223 aC) es va fer un tractat entre el rei de Susa, vassall de Naramsin i el rei d'Awan, Khita o Hita, probablement també tributari, tractat que es el primer text elamita en caràcter cuneïformes que es coneix però que té una interpretació molt complexa.

Awan va recuperar la plena independència cap el 2221 aC i va tenir l'hegemonia d'Elam durant gairebé un segle. A la segona meitat del segle XXI aC els Guti ocuparen el país i el 2116 aC el rei Utukhengal d'Uruk va derrotar al rei Guti Tiriqan en una batalla entre Kish i Nippur, i va enderrocar al nou rei Guti Sium quaranta dies després, apoderant-se dels seus dominis. El darrer rei d'Awan, Puzur-Inshunshinak va conquerir Susa i desprès Anshan i va establir per primer cop una confederació elamita forta que es va consolidar amb la submissió dels reis de Simashki. Però els seus successors van perdre Susa i la dinastia dels Simàshquides (sorgida del regne de Simashki) va establir el seu poder al Elam.

## [edita] Llista de reis

- Tres reis de nom desconegut (segle XXVI aC)
- Peli vers 2500 aC
- Igrish-Halam vers 2460 aC
- Irkab-Damu vers 2450 aC
- Ar-Ennum vers 2420 aC
- Tata vers 2400 aC
- Ukku-Takhesh vers 2380 aC
- Khishur vers 2360 aC
- Shushun-Tarana vers 2350 aC
- Napil-Khush vers 2330 aC
- Kikkusiwe-Temti vers 2325 aC
- tributari d'Akkad vers 2325 aC
- Lukhkhishshan o Lukh-Ishshan vers 2300 aC
- Khishep-Ratep o Khishepratep, vers 2300 aC
- Khelu (segle XXIV aC vers 2300-2280 aC)
- Khita (segle XXIII aC potser vers 2280-2240 aC)
- Als guti
- Kutikhkhinshushinnak (Puzurinshushinnak) abans del 2100 aC

Obtingut de "http://ca.wikipedia.org../../../a/w/a/Awan.html"

Categories: Elam | Accad

##### Views

- Article
- Discussió
- Revisió actual

##### Cerca

##### En altres llengües

- English
- Español
- Français